CELEX: 42021D0323
Language: mt
Date: 2021-02-19 00:00:00
Title: Deċiżjoni (UE) 2021/323 tar-Rappreżentanti tal-Gvernijiet tal-Istati Membri tad-19 ta’ Frar 2021 li taħtar erba’ Mħallfin u Avukat Ġenerali fil-Qorti tal-Ġustizzja

24.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 64/4
               
            
         DEĊIŻJONI (UE) 2021/323 TAR-RAPPREŻENTANTI TAL-GVERNIJIET TAL-ISTATI MEMBRI
         tad-19 ta’ Frar 2021
         li taħtar erba’ Mħallfin u Avukat Ġenerali fil-Qorti tal-Ġustizzja
         IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
         Wara li kkunsidraw it-Trattat dwar l-Unjoni Ewropea, u b’mod partikolari l-Artikolu 19 tiegħu,
         Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikoli 253 u 255 tiegħu,
         Billi:
         
                     (1)
                  
                  
                     Il-mandati ta’ erbatax-il Imħallef u sitt Avukati Ġenerali tal-Qorti tal-Ġustizzja ser jiskadu fis-6 ta’ Ottubru 2021.
                  
               
                     (2)
                  
                  
                     Jenħtieġ li jkun hemm ħatriet biex jimtlew dawn il-karigi għall-perijodu li jibda mis-7 ta’ Ottubru 2021 u li jiskadi fis-6 ta’ Ottubru 2027.
                  
               
                     (3)
                  
                  
                     Is-Sur Miroslav GAVALEC u s-Sa Octavia SPINEANU-MATEI ġew nominati għall-ewwel mandat tagħhom bħala Mħallfin tal-Qorti tal-Ġustizzja.
                  
               
                     (4)
                  
                  
                     Ġie propost it-tiġdid tal-mandati tas-Sur Niilo JÄÄSKINEN u s-Sur Lars BAY LARSEN bħala Mħallfin tal-Qorti tal-Ġustizzja.
                  
               
                     (5)
                  
                  
                     Ġie propost it-tiġdid tal-mandat tas-Sa Juliane KOKOTT bħala Avukat Ġenerali tal-Qorti tal-Ġustizzja.
                  
               
                     (6)
                  
                  
                     Il-kumitat stabbilit permezz tal-Artikolu 255 tat-Trattat dwar il-Funzjonament tal-Unjoni Ewropea ta opinjoni favorevoli dwar l-idoneità ta’ dawn il-kandidati għall-qadi tal-funzjonijiet ta’ Mħallef u Avukat Ġenerali tal-Qorti tal-Ġustizzja,
                  
               ADOTTAW DIN ID-DEĊIŻJONI:
         
            Artikolu 1
            Il-persuni li ġejjin huma b’dan maħtura Mħallfin tal-Qorti tal-Ġustizzja għall-perijodu mis-7 ta’ Ottubru 2021 sas-6 ta’ Ottubru 2027:
            
                        —
                     
                     
                        is-Sur Miroslav GAVALEC,
                     
                  
                        —
                     
                     
                        is-Sa Octavia SPINEANU-MATEI,
                     
                  
                        —
                     
                     
                        is-Sur Niilo JÄÄSKINEN,
                     
                  
                        —
                     
                     
                        is-Sur Lars BAY LARSEN.
                     
                  
         
            Artikolu 2
            Is-Sa Juliane KOKOTT hija b’dan maħtura Avukat Ġenerali tal-Qorti tal-Ġustizzja għall-perijodu mis-7 ta’ Ottubru 2021 sas-6 ta’ Ottubru 2027.
         
         
            Artikolu 3
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, id-19 ta’ Frar 2021.
            
               
                  Il-President
               
               N. BRITO